CELEX: 32012R1126
Language: ro
Date: 2012-11-26 00:00:00
Title: Regulamentul de punere în aplicare (UE) nr. 1126/2012 al Comisiei din 26 noiembrie 2012 privind clasificarea anumitor mărfuri în Nomenclatura combinată

1.12.2012   
            
            
               RO
            
            
               Jurnalul Oficial al Uniunii Europene
            
            
               L 331/11
            
         REGULAMENTUL DE PUNERE ÎN APLICARE (UE) NR. 1126/2012 AL COMISIEI
   din 26 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Aparat multifuncțional portabil, alimentat cu baterie, cu dimensiuni de aproximativ 9 × 5 × 1 cm, care include:
                  
                              —
                           
                           
                              un afișaj color cu cristale lichide cu rezoluția de 320 × 240 de pixeli și diagonala ecranului de aproximativ 5 cm (2,2 inci),
                           
                        
                              —
                           
                           
                              un microfon,
                           
                        
                              —
                           
                           
                              o memorie integrată de 4 GB,
                           
                        
                              —
                           
                           
                              un tuner FM,
                           
                        
                              —
                           
                           
                              o interfață USB,
                           
                        
                              —
                           
                           
                              un conector pentru cască,
                           
                        
                              —
                           
                           
                              butoane de control.
                           
                        Aparatul poate să îndeplinească următoarele funcții:
                  
                              —
                           
                           
                              recepție de radiodifuziune,
                           
                        
                              —
                           
                           
                              înregistrare și reproducere a sunetului,
                           
                        
                              —
                           
                           
                              înregistrare și reproducere videofonică,
                           
                        
                              —
                           
                           
                              înregistrare voce,
                           
                        
                              —
                           
                           
                              afișarea de imagini fixe și videofonice.
                           
                        Aparatul este compatibil cu următoarele formate: MP3, WMA, WAV, WMV și JPEG.
                  Aparatul se poate conecta la o mașină automată de prelucrare a datelor pentru a încărca sau descărca fișiere.
               
               
                  8527 13 99
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, a notei 3 la secțiunea XVI, precum și pe baza textului codurilor NC 8527, 8527 13 și 8527 13 99.
                  Aparatul este conceput pentru a îndeplini mai multe funcții din secțiunea XVI, și anume recepția de radiodifuziune cu înregistrarea sau reproducerea sunetului, înregistrarea sau reproducerea videofonică și afișarea de imagini fixe și videofonice. În conformitate cu nota 3 la secțiunea respectivă, aparatul trebuie clasificat după funcția principală pe care o îndeplinește.
                  Având în vedere caracteristicile sale obiective, cum ar fi memoria disponibilă a aparatului și ecranul mic cu rezoluție mică, funcțiile de afișare, înregistrare și reproducere videofonică sunt secundare.
                  Prin urmare, funcția principală a aparatului este recepția de radiodifuziune, combinată cu înregistrarea sau reproducerea sunetului.
                  Prin urmare, aparatul trebuie clasificat la codul NC 8527 13 99 ca alte aparate de recepție pentru radiodifuziune, combinate cu un aparat de înregistrare sau de reproducere a sunetului.